b'\n_START_ARTICLE_\nEdi\xc8\x9bie de Platin\xc4\x83 Disney\n_START_PARAGRAPH_\nEdi\xc8\x9biile de Platin\xc4\x83 Walt Disney sunt o linie de DVD-uri (\xc3\xaenso\xc8\x9bite de casete VHS \xc8\x99i, mai t\xc3\xa2rziu de Blu-Ray-uri), lansate de Walt Disney Home Entertainment pentru a urma Colec\xc8\x9biei de Aur Disney, aflate pe pia\xc8\x9b\xc4\x83 \xc3\xaentre 2000 \xc8\x99i 2001. Aceast\xc4\x83 serie cuprinde cele mai cunoscute \xc8\x99i mai de succes filme de anima\xc8\x9bie Disney. La data de 10 martie 2009 linia de Platin\xc4\x83 s-a \xc3\xaencheiat, iar \xc3\xaen 6 octombrie 2009, a debutat o nou\xc4\x83 linie, cea de Diamant, care relansa edi\xc8\x9biile de Platin\xc4\x83 \xc8\x99i \xc3\xaen format Blu-Ray.\n_START_SECTION_\nIstoric\n_START_PARAGRAPH_\nIni\xc8\x9bial, seria cuprindea 10 dintre cel mai bine v\xc3\xa2ndute titluri VHS \xc8\x99i urmau s\xc4\x83 fie lansate \xc3\xaen luna octombrie a fiec\xc4\x83rui an. Alb\xc4\x83 ca Z\xc4\x83pada \xc8\x99i cei \xc8\x98apte Pitici a fost primul film lansat \xc3\xaen seria de DVD-uri, \xc3\xaen 2001. Urm\xc4\x83toarele dou\xc4\x83 titluri, Frumoasa \xc8\x99i Bestia \xc8\x99i Regele Leu au fost lansate \xc3\xaen cinematografe IMAX \xc3\xaen timpul s\xc4\x83rb\xc4\x83torilor de dinaintea lans\xc4\x83rilor pe DVD. Datorit\xc4\x83 profitului foarte mic, lansarea planificat\xc4\x83 pentru Aladdin \xc3\xaen IMAX a fost anulat\xc4\x83, iar practica a fost l\xc4\x83sat\xc4\x83 la o parte. \xc3\x8en mai 2003, Disney a anun\xc8\x9bat c\xc4\x83 va ad\xc4\x83uga \xc3\xaenc\xc4\x83 patru titluri de succes la colec\xc8\x9bie. \xc3\x8encep\xc3\xa2nd cu 2005, au fost lansate c\xc3\xa2te dou\xc4\x83 Edi\xc8\x9bii de Platin\xc4\x83 \xc3\xaen fiecare an, una \xc3\xaen octombrie \xc8\x99i una \xc3\xaen februarie/martie._NEWLINE_Primele \xc8\x99ase Edi\xc8\x9bii de Platin\xc4\x83, de la Alb\xc4\x83 ca Z\xc4\x83pada \xc8\x99i cei \xc8\x98apte Pitici \xc3\xaen noiembrie 2001, la Cenu\xc8\x99\xc4\x83reasa din octombrie 2005, au fost disponibile \xc8\x99i \xc3\xaen format VHS._NEWLINE_Ultimele dou\xc4\x83 Edi\xc8\x9bii de Platin\xc4\x83, Frumoasa din P\xc4\x83durea Adormit\xc4\x83 \xc8\x99i Pinocchio, au devenit disponibile \xc8\x99i \xc3\xaen format Blu-Ray. Pe l\xc3\xa2ng\xc4\x83 discul cu filmul \xc8\x99i cel cu elementele speciale, edi\xc8\x9bia Blu-Ray include \xc8\x99i o copie pe DVD a filmului, pentru ca cei care doresc s\xc4\x83 aib\xc4\x83 filmele \xc3\xaen HD s\xc4\x83 poat\xc4\x83 s\xc4\x83 le urm\xc4\x83reasc\xc4\x83 \xc8\x99i f\xc4\x83r\xc4\x83 compatibilitate Blu-Ray._NEWLINE_Planul ini\xc8\x9bial pentru Edi\xc8\x9bia de Platin\xc4\x83 a fost ca filmele s\xc4\x83 fie relansate pentru un timp limitat, o dat\xc4\x83 la zece ani. De atunci, perioada de lansare a fost oarecum scurtat\xc4\x83, durata dintre lans\xc4\x83ri fiind de \xc8\x99apte ani._NEWLINE_De asemenea, \xc3\xaencep\xc3\xa2nd cu Frumoasa \xc8\x99i Bestia, la scurt timp dup\xc4\x83 lansarea filmului original a urmat \xc8\x99i lansarea continu\xc4\x83rii filmelor \xc3\xaentr-o edi\xc8\x9bie special\xc4\x83 pe DVD.\n_START_SECTION_\nEdi\xc8\x9bia de Platin\xc4\x83 \xc3\xaen Rom\xc3\xa2nia\n_START_PARAGRAPH_\nDin nefericire pentru iubitorii Disney \xc8\x99i colec\xc8\x9bionarii din Rom\xc3\xa2nia, nu exist\xc4\x83 p\xc3\xa2n\xc4\x83 \xc3\xaen momentul de fa\xc8\x9b\xc4\x83 \xc3\xaen Rom\xc3\xa2nia toate Edi\xc8\x9biile de Platin\xc4\x83. Exist\xc4\x83 pe pia\xc8\x9b\xc4\x83 doar o parte din ele, toate de la \xe2\x80\x9ePeter Pan\xe2\x80\x9d \xc3\xaencoace, fiind dublate \xc8\x99i \xc3\xaen limba rom\xc3\xa2n\xc4\x83. Celelalte titluri nici nu vor fi lansate pe pia\xc8\x9ba din Rom\xc3\xa2nia, av\xc3\xa2nd \xc3\xaen vedere faptul c\xc4\x83 urmeaz\xc4\x83 mult-a\xc8\x99teptatele relans\xc4\x83ri sub titlul \xe2\x80\x9eEdi\xc8\x9bie de Diamant\xe2\x80\x9d, acestea fiind accesibile \xc8\x99i \xc3\xaen format DVD. Toate continu\xc4\x83rile \xc3\xaencep\xc3\xa2nd cu \xe2\x80\x9eMica Siren\xc4\x83: \xc3\x8enceputurile lui Ariel\xe2\x80\x9d sunt disponibile, de asemenea dublate \xc3\xaen limba rom\xc3\xa2n\xc4\x83.\n_START_SECTION_\nEdi\xc8\x9bia de Diamant\n_START_PARAGRAPH_\n\xc3\x8encep\xc3\xa2nd cu Alb\xc4\x83 ca Z\xc4\x83pada \xc8\x99i cei \xc8\x98apte Pitici \xc3\xaen octombrie 2009, Disney a \xc3\xaenceput s\xc4\x83 relanseze titlurile Edi\xc8\x9biei de Platin\xc4\x83 sub franciza Edi\xc8\x9bie de Diamant, at\xc3\xa2t \xc3\xaen format DVD (dou\xc4\x83 discuri) c\xc3\xa2t \xc8\x99i Blu-Ray (dou\xc4\x83 discuri Blu-Ray \xc8\x99i o copie digital\xc4\x83 DVD). Disney pl\xc4\x83nuie\xc8\x99te s\xc4\x83 relanseze toate titlurile Edi\xc8\x9biei de Platin\xc4\x83. Despre Aladdin, care se zvonea c\xc4\x83 ar fi \xc3\xaenlocuit de Fantasia \xc8\x99i Fantasia 2000, \xc3\xaen Edi\xc8\x9bie de Diamant, \xc3\xaenc\xc4\x83 nu se \xc8\x99tie nimic cu precizie variantele fiind acelea de a face parte din Setul de Diamant \xc8\x99i astfel vom avea Setul de Platin\xc4\x83 relansat \xc8\x99i remasterizat, sau de a nu fi lansat sub \xe2\x80\x9eDiamant\xe2\x80\x9d, iar \xc3\xaen acest caz Colec\xc8\x9bia se va reduce la 12 titluri. Toate Edi\xc8\x9biile de Diamant vor fi lansate p\xc3\xa2n\xc4\x83 \xc3\xaen 2016.\n_START_SECTION_\nEdi\xc8\x9bia de Diamant \xc3\xaen Rom\xc3\xa2nia\n_START_PARAGRAPH_\nPrimul titlu al Edi\xc8\x9biei de Diamant, \xc8\x99i anume Alb\xc4\x83 ca Z\xc4\x83pada \xc8\x99i cei \xc8\x98apte Pitici, este disponibil \xc3\xaen format DVD cu dou\xc4\x83 discuri \xc8\x99i \xc3\xaen format Edi\xc8\x9bie de Diamant Blu-Ray, cu dou\xc4\x83 discuri Blu-Ray \xc8\x99i cu copia digital\xc4\x83 DVD. A fost dublat \xc3\xaen limba rom\xc3\xa2n\xc4\x83.'